L-għaqda Doctors For Life kitbet lill-Membri Parlamentari Ewropej (MEPs) biex meta fit-23 ta' Ġunju jittieħed vot fuq il-Matic Report, huma ma jivvutawx bi qbil biex l-abort jiġi deskritt bħala dritt uman. Skont Doctors For Life, dan ir-rapport jinterferixxi mal-prinċipju tas-sussidjarità, li jingħata l-għarfien lill-ġurisdizzjoni esklussiva tal-Istati Membri fuq it-tifsira u l-immaniġġjar tas-sistemi tas-saħħa f'pajjiżhom jew tal-għażliet tagħhom ta' politika tas-saħħa nazzjonali. Fl-ittra tagħhom lill-MEPs huma spjegaw li r-rapport ma jqisx id-dritt għall-oġġezzjoni tal-kuxjenza b'kuntrast għal riżoluzzjoni addottata mill-Assemblea Parlamentari tal-Kunsill tal-Ewropea li tiggarantixxi d-dritt għall-oġġezzjoni tal-kuxjenza fil-kura medika. L-abort u l-ħabs f'Malta Ma ngħatat l-ebda sentenza dwar abort fl-aħħar 25 sena – Camilleri Apparti hekk, saħqu t-tobba, ir-rapport irid li jiġi rikonoxxut "id-dritt għall-abort," minkejja li dan ma jeżistix u avolja dan ma jinstabx fid-Dikjarazzjoni Universali tad-Drittijiet tal-Bniedem jew fiċ-Ċarter tad-Drittijiet Fundamentali tal-Unjoni Ewropea. Għall-kuntrarju, argumentaw, l-istati kkommettew ruħhom li jnaqqsu dak li jista' jwassal għall-abort u li jgħinu lin-nisa jevitaw li jagħmlu abort. Għaldaqstant, it-tobba favur il-ħajja qed jappellaw lill-MEPs biex jikkunsidraw ir-riperkussjonijiet legali u etiċi marbutin ma' dan ir-rapport qabel ma jivvutaw. Fil-fehma tagħhom, dan ir-rapport m'għandux bażi legali u jkun ta' ħsara għad-drittijiet fundamentali skont iċ-Ċarter tal-UE. Marlene Farrugia, id-Deputat li ressqet abbozz fuq l-abort riċentament "L-abort hu traġedja li mara ma teħles minnu qatt" – Farrugia